Prema člancima 81. - 86. Zakona o proračunu (Nar. nov., br. 144/21.) i Pravilnikom o polugodišnjem i godišnjem izvještaju o izvršenju proračuna i financijskog plana (Nar. nov., 85/23) ravnateljica Hrvatskog športskog muzeja predlaže Godišnji izvještaj o izvršenju Financijskog plana Hrvatskog športskog muzeja za razdoblje od 1. 1. 2024. do 31. 12. 2024. godine.

HRVATSKI ŠPORTSKI MUZEJ Zagreb, 28. 3. 2025.

PRAŠKA 2

10 000 ZAGREB

OIB 61689362030

RKP: 40682

RAZINA: 11

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

**Obrazloženje ostvarenja prihoda i rashoda u izvještajnom razdoblju**

Budući da Hrvatski športski muzej nije otvoren za javnost te posljedično nema vlastitih prihoda, u cijelosti se financira iz državnog proračuna Republike Hrvatske, na izvoru 11.

U 2024. godini nastavile su se aktivnosti na projektu otvorenja stalnog postava Muzeja za javnost te je financijski plan za 2024. godinu prilagođen predviđenim troškovima.

U 2024. godini, od ukupnog iznosa prihoda od 1.795.803,54 eur, ostvareno je vlastitih prihoda u iznosu od 41.280,27 eur. Navedeni iznos sastoji se od 900,00 eur prihoda od pruženih usluga temeljem Ugovora o sponzorstvu sklopljenim s Francuskim veleposlanstvom u Zagrebu, kamate na depozite po viđenju od 75,56 eur, te ostalih pomoći u iznosu 237,01 eura.

Prihodi u iznosu od 40.067,70 eur evidentirani kao kapitalne donacije, odnose se na darovanu građu Muzeju zavedenu po procijenjenoj vrijednosti građe u trenutku darovanja, odnosno ulaska u Muzej.

Ostvareni prihodi u 2024. smanjeni su za 5,68% u odnosu na ostvarene prihode u prethodnom razdoblju.

Ostvareni rashodi u 2024. povećani su za 331,10% u odnosu na ostvarene rashode u prethodnom razdoblju.

**Rashodi poslovanja razreda 3** odnose se na troškove redovnog poslovanja Muzeja te su u skladu s planiranim iznosima, osim u dijelu gdje je indeks niži iz razloga jer nije bilo potrebe za određenim uslugama.

Rashodi razreda 3 u usporedbi s ostvarenjem 2023. godine obrazloženi su niže kako slijedi:

* 31 rashodi za zaposlene

Svi rashodi ove skupine su povećani u odnosu na isto izvještajno razdoblje prethodne godine kao rezultat povećanja osnovice za plaću i primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama. Ostali rashodi za zaposlene odnose se na isplate božićnica, dara djetetu, isplata nagrade za uskršnje blagdane te regresa.

* 32 materijalni rashodi

Rashodi ove skupine obuhvaćaju mjesečne rashode Muzeja u vidu troškova energije, komunalnih usluga, zakupnina, elektroničke komunikacijske usluge u nepokretnoj mreži i slične redovne troškove koji se plaćaju sukladno ugovornoj obvezi.

Rashodi za usluge su povećani su za 41,91% u odnosu na isto izvještajno razdoblje prethodne godine uglavnom zbog povećanog troška tekućeg i investicijskog održavanja te povećanih intelektualnih i osobnih usluga za potrebe otvorenja stalnog postava.

* 34 Financijski rashodi

Ovi rashodi obuhvaćaju trošak Banke za vođenje računa Muzeja koji se redovno mjesečno naplaćuje sukladno tarifi Banke bez većih odstupanja.

**Rashodi za nabavu nefinancijske imovine razreda 4**

Najveće stavke razreda 4 predviđene planom za 2024. godinu odnose se na program Otvorenje Hrvatskog športskog muzeja, fazu unutarnjeg uređenja prostora stalnog postava i to na kategorije Uredska oprema i namještaj i Ostala prava.

Ostvareni rashodi razreda 4 iznose 2.422.987,84 eur. Značajno povećanje u odnosu na prethodno razdoblje rezultat je nabave namještaja i opreme za uređenje prostora stalnog postava.

Ukupni rashodi prema funkcijskoj klasifikaciji za razdoblje od 1. 1. 2024. do 31. 12. 2024. godine iznose 3.063.979,71 eura.

Broj zaposlenih u Hrvatskom športskom muzeju na dan 31. 12. 2024. godine iznosi 10.

Podaci o stanju žiro računa prikazani su u tablici niže:

|  |  |  |
| --- | --- | --- |
| **stanje žiro računa EUR** | **01.01.2024.** | **31.12.2024.** |
|  | 546.209,28 | 10.139,05 |

Stanje novčanih sredstava na kraju izvještajnog razdoblja iznosi 10.139,05 eur, a s 31. 12. 2024. izvršen je povrat neutrošenih sredstava s izvora 11 u državni proračun.

Hrvatski športski muzej nije ostvario primitke niti imao izdatke za financijsku imovinu i otplate zajmova te stoga nije popunjen račun financiranja.

Posebni izvještaji također nisu izrađeni obzirom da nema osnove za izradu istih.

Prijenos sredstava iz prethodne godine u 2024. godinu iznosio je 1.222.174,95 eur.

Hrvatski športski muzej nema sudskih sporova u tijeku.

Obrazloženje sastavila: Sanela Ćavarušić Jakovac

Osoba za kontaktiranje: Sanela Ćavarušić Jakovac

 scjakovac@sportski-muzej.hr